OpenLLM-France/wikimedia huggingface dataset:
# Aneesh Sheth

Aneesh Sheth (Pune, India, 1982ko urtarrilaren 5) indo-estatubatuar aktorea eta pertsona transgeneroen eskubideen aldeko ekintzailea da. 2019ko Jessica Jones telesailean Gillian izeneko pertsonaia antzezteagatik ezaguna da.

## Filmografia

| Urtea | Izenburua | Rola | Oharrak |
| 2011 | Outsourced | Kami Sutra | 2 ataletan |
| 2011 | My Inner Turmoil | Priya | Film laburra |
| 2012 | Arbore | Cypress | Film laburra |
| 2015 | Crave | Maggie | Telebistako atal pilotua; Gidoilaria, ekoizlea eta zuzendaria ere |
| 2015 | Semi-Secret | Valerie Derasport | |
| 2017 | Difficult People | Wendy | Atala: "Sweet Tea" |
| 2018 | A Kid Like Jake | Laurel Hendricks doktorea | |
| 2018 | High Maintenance | Ardhi | Atala: "Fagin" |
| 2018-2019 | New Amsterdam | Lila | 3 ataletan |
| 2019 | Jessica Jones | Gillian | |
| 2019 | Insomnia | Kat | Telesail laburra |

## Erreferentziak

* ↑ (Ingelesez) Nicolaou, Elena. (2019-06-13). «Meet Jessica Jones' New Assistant — You're Going To Like Her» Refinery29 (Noiz kontsultatua: 2020-11-25).
* Datuak: Q64667922
# Anefif

Anefif ipar-ekialdeko Maliko udalerria da, Kidal eskualdekoa. Kidal hiritik 95 kilometro hego-mendebaldera dago, Kidal-Gao errepidean. 2.800 kilometro koadroko eremua du, eta 2009an 5.087 biztanle zituen.

## Kanpo estekak

* Datuak: Q1875804
# Arrazionalismo

Arrazionalismo hitzarekin honakoa adieraz daiteke:
* Arrazionalismo (filosofia), arrazoian oinarritutako mugimendu filosofikoa.
* Arrazionalismo kritiko, Karl Popperren pentsamendua.
* Arrazionalismo (arkitektura), arkitekturako hainbat mugimenduren izena.
* Teologia naturala izendatzeko beste modu bat.
# Arrazionalismo kritiko

Arrazionalismo kritikoa (antimetafisika), Karl Popperrek epistemologiarako proposaturiko sistema filosofikoa da.
Sistema honek dio, zientzia, razionala dela, eta ondorioz, gure sinesmenak kritikaren menpe jartzen direla eta sinesmen horiek ordezkatuak izan daitezkela.
Teoria honetako kontzeptu nagusi bat faltsazionismoa da, zeinak teoriak berresten diren behin-behingoz edo kontra-argudioen bidez faltsutu.

## Oharrak

* ↑ Kontuan izan arrazionalismo kontzeptua, testu tekniko batzuetan, razionalismo gisa ager daitekeela, a- aurrizkiak kontrakotasuna adierazten duenean.

## Ikusi, gainera:

* Arrazionalismo progresiboa
* Zientzia-eszeptizismoa

## Kanpo estekak

* Datuak: Q868608
# Arrazionalizazio (matematika)

Matematikan, arrazionalizazioa prozesu bat da zatiki baten izendatzaileko erroketak kentzeko.
Matematikako hitzarmen baten arabera, egokiagoa da adieraztea zatikiak erroketarik gabe izendatzailean. Eta izendatzailean erroketaren bat daukan zatiki batekin topo egiten dugunean, beste zatiki baliokide bat, erroketarik gabekoa, bilatzen dugu.
Abididez:
    ${\frac {5}{\sqrt {7}}}={\frac {5{\sqrt {7}}}{7}}$

## Arrazionalizatzeko metodoa

Zatiki bat arrazionalizatzeko, honako propietate hauek erabiltzen dira:
    ${\sqrt {n}}\cdot {\sqrt {n}}=n$
    ${\frac {a}{b}}={\frac {a\cdot n}{b\cdot n}}$
Beraz, izendatzailean erroketa bakar bat badago, arrazionalizatzeko aski da erroketa hori biderkatzea zenbakitzailean eta izendatzailean:
    ${\frac {2}{\sqrt {8}}}={\frac {2\cdot {\sqrt {8}}}{{\sqrt {8}}\cdot {\sqrt {8}}}}={\frac {2{\sqrt {8}}}{8}}$
Izendatzailean batuketa bat badago, honako propietate hau erabiltzen da:
    $(a+b)\cdot (a-b)=a^{2}-b^{2}\$
    ${\frac {2}{5+{\sqrt {8}}}}={\frac {2\cdot (5-{\sqrt {8}})}{(5+{\sqrt {8}})\cdot (5-{\sqrt {8}})}}={\frac {10-2{\sqrt {8}}}{5^{2}-{\sqrt {8}}^{2}}}={\frac {10-2{\sqrt {8}}}{25-8}}={\frac {10-2{\sqrt {8}}}{17}}$

## Ariketak

* Arrazionalizazioa
* Arrazionalizazioan batuketak eta kenketak lantzeko ariketa.
* Arrazionalizazio ariketak.
* Biderketa baten erroa.

## Kanpo estekak

* Datuak: Q544886
# Andrespol udalerria

Andrespol Poloniako Lodzeko voivoderriko landa-udalerri bat da, Łódź Ekialdea barrutian kokatuta. 23,34 km²ko azalera du eta 2017ko datuen arabera 13540 biztanle zituen.

## Kanpo estekak

* Udalaren webgunea
* Datuak: Q2026294
* Multimedia: Gmina Andrespol / Q2026294
ieaLodzeko voivoderriko udalerriak :
# Andreu Buenafuente

Andreu Buenafuente Moreno (Reus, Tarragona, 1965eko urtarrilaren 24a) kataluniar umorista, aurkezle eta ekoizlea da, La Sexta kateko akziodunetako bat den El Terrat ikus-entzunezko ekoiztetxearen sortzailea ere bada. Kate honetan Buenafuentek hainbat telebista formatutako saioak sortu izan ditu. Gaurko egunez kate horretan bertan Buenafuente izeneko umorezko saioa aurkezten jarduten du.

## Iruditegia

* Buenafuente eta bere taldea
* Elkarrizketa baten zehar
* Buenafuente Bartzelonan San Jurgi Egunean jendeari sinatzen

## Kanpo estekak

* Andreu Buenafuenteren webgunea (Gaztelaniaz)
* El Terrat ekoiztetxearen webgunea (Katalanez) (Gaztelaniaz)
* Datuak: Q503459
* Multimedia: Andreu Buenafuente / Q503459
# Andreu Febrer

Andreu Febrer (Vic, 1375-1380 aldean - ?, 1437-1444 aldean) kataluniar olerkaria izan zen. Danteren Divina Commedia katalanera bihurtu zuen.

## Bizitza

Martin I.a Aragoikoaren zerbitzuan hasi zen gaztetan, eta Berberiako mairuen aurkako gurutzada batean parte hartu zuen. 1407an diplomazia-lan batzuk egin zituen Frantzian barrena eta mesede handiak jaso zituen Alfontso V.a erregearengandik.
Febrerrek 1393-1400 urteetan idatzi zituen 15 olerki gorde dira, eta Jordi de San Jordirekin batean, Proventzako eta Italiako moldeen arteko igarobidea erakusten du Kataluniako literaturan. Danteren Divina Commedia itzuli zuen katalanera, 1429. urtean amaitu zuen lana.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3616238
# Andres Vilariño

Andrés Vilariño Esnaola (Donostia, 1951ko irailaren 28a) auto pilotua da. 8 urte zituela gidatzen ikasi zuen eta 17 urterekin lehiatzen hasi zen. Hasieran kopilotu gisa hasi zen, baina gero pilotu gisa. Ander Vilariño eta Ángela Vilariño hondarribitar auto pilotuen aita da.
Bere kirol ibilbidean lau Espainiako Mendi Igoeretako Txapelketa irabazi ditu: 1979, 1980, 1984 eta 1999. urteetan. Emaitzei dagokienez, Vilariñoren urterik emankorrenak 1989 eta 1992. bitartekoak izan ziren, lau Europako Mendi Txapelketa erdietsi baitzituen. Europako txapelketetan 33 garaipen baino gehiago lortu ditu, eta urte askotan munduko pilotu onenen artean sailkatu izan da donostiarra. Euskal automobilismoak sekula izan duen piloturik hoberena da.

## Palmaresa

* Europako Mendiko Txapelketa 4 alditan irabazi du.
* 4 alditan Espainiako txapelduna.
* Espainiako turismo txapelduna.
* Rally eusko-nafarrako txapelduna.
* Le Manseko 24 orduetan laugarren izan zen GT2 kategorian.

## Ikus, gainera

* Ander Vilariño
* Ángela Vilariño

## Kanpo loturak

* Andrés Vilariño euskaraz.neten

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q4760279
* Multimedia: Andres Vilariño / Q4760279
# Andresa Portugal (murala)

Andresa Portugal horma-írudia Donostiako Bretxa merkatuan dago. Udalak jarri zuen 2012an arrain-saltzailea izan zen Andresa Portugalen omenez. Horma-irudiak argazki bat jasotzen du kristal eta marko batean.
Oiartzungoa izanda, Donostiara ezkondu zen arrantzale batekin. Kalean arrainak saltzen lan egin zuen 70 urte luzetan, eta arrain garbitua saltzeari utzi zion azkena izan zen. Oso ezaguna eta maitea zen donostiarren artean eta Donostiako udalak hiritar merezimenduaren domina eman zion 2012. urtean.
Bretxako azokan urteetan lan egin zuen txoko berean kokatuta dago zuten horma-irudia.

## Erreferentziak

* ↑ Andresa Portugal gogora ekarriko dute Parte Zaharrean. Irutxuloko Hitza (Noiz kontsultatua: 2018-01-14).

## Kanpo estekak

* Datuak: Q47367648
# Andretta

Andretta Italiako udalerri bat da. Avellinoko probintzian kokatuta dago, Campania eskualdean. 1.678 biztanle ditu, 43,65 kilometro koadroko azaleran banatuta.

## Mugakideak

Andrettak honako udalerri hauekin egiten du muga:
Bisaccia Cairano Calitri Conza della Campania Guardia Lombardi Morra De Sanctis

## Kanpo estekak

* Datuak: Q54997
* Multimedia: Andretta / Q54997
# Antigua eta Barbuda 2020ko Udako Olinpiar Jokoetan

Antigua eta Barbudak 2020ko Udako Olinpiar Jokoetan parte hartu zuen, hau bere 11. olinpiar agerpena izanik.

## Leihakideak

Ondorengoa leihakideen zerrenda da, kirolen arabera.
| Kirola | Gizonezkoak | Emakumezkoak | Guztira |
| Atletismoa | 1 | 1 | 2 |
| Bela | 0 | 1 | 1 |
| Boxeoa | 1 | 0 | 1 |
| Igeriketa | 1 | 1 | 2 |
| Guztira | 3 | 3 | 6 |

## Atletismoa

Antigua eta Barbudako leihakideek minimo olinpikoak edota World Athleticsen zerrendan postu minimoa lortu zuten, Olinpiar jokoetan parte hartzeko eskubidea bermatuz.
| Leihakidea | Leihaketa | Sailkapena | Sailkapena | Laurdena | Laurdena | Finalerdia | Finalerdia | Finala | Finala |
| Leihakidea | Leihaketa | Emaitza | Postua | Emaitza | Postua | Emaitza | Postua | Emaitza | Postua |
| Cehjae Greene | Gizonezkoak 100 metro | Denbora minimoa altuagoa | Denbora minimoa altuagoa | 10:25 | 6 | Ez zen sailkatu | Ez zen sailkatu | Ez zen sailkatu | Ez zen sailkatu |
| Joella Lloyd | Emakumezkoak 100 metro | 11:55 | 1 S | 11:54 | 7 | Ez zen sailkatu | Ez zen sailkatu | Ez zen sailkatu | Ez zen sailkatu |
S = Sailkatua

## Bela

Antigua eta Barbudak Belako Nazioarteko Federazioaren eskuz gonbidapena jaso zuen Laser Radial kategorian leihatzeko. Honek herrialdearen itzulera markatu zuen kirol honetara, 20 urtez parte hartu gabe egon ondoren.
| Leihakidea | Leihaketa | Lasterketa | Lasterketa | Lasterketa | Lasterketa | Lasterketa | Lasterketa | Lasterketa | Lasterketa | Lasterketa | Lasterketa | Lasterketa | Guztira | Postua |
| Leihakidea | Leihaketa | 1 | 2 | 3 | 4 | 5 | 6 | 7 | 8 | 9 | 10 | D* | Guztira | Postua |
| Jalese Gordon | Emakumezkoak Laser Radial | 42 | 43 | 42 | 43 | 41 | 42 | 37 | 42 | 38 | 41 | K | 368 | 43 |
D* = Dominerako lasterketa; K = Kanporatua (ez zen lasterketarako sailkatu)

## Boxeoa

Antigua eta Barbudak boxeolari bat bidali zuen jokoetara lehen aldiz 1988tik. Ameriketako boxeo sailkapenaren arabera, Alston Ryan gizonezkoen pisu arinen artean 5. postua zeukan, Olinpiar jokoetarako plaza eskuratuz.
| Leihakidea | Leihaketa | 32ko erronda | 16ko erronda | Laurdenak | Finalerdia | Finala |
| Leihakidea | Leihaketa | Aurkalaria Emaitza | Aurkalaria Emaitza | Aurkalaria Emaitza | Aurkalaria Emaitza | Aurkalaria Emaitza |
| Alston Ryan | Gizonezkoak pisu arina | Bachkov (ARM) G 0-5 | Ez zen sailkatu | Ez zen sailkatu | Ez zen sailkatu | Ez zen sailkatu |

## Igeriketa

Antigua eta Barbudak bi unibertsalitate-plaza jaso zituen FINAtik, haien sailkapenean posturik altuena zuten gizonezko zein emakumezko kirolari bana bidaltzeko.
| Leihakidea | Leihaketa | Sailkapena | Sailkapena | Finalerdia | Finalerdia | Finala | Finala |
| Leihakidea | Leihaketa | Emaitza | Postua | Emaitza | Postua | Emaitza | Postua |
| Stefano Mitchell | Gizonezkoen 100 metro libreak | 51.64 | 51 | Ez zen sailkatu | Ez zen sailkatu | Ez zen sailkatu | Ez zen sailkatu |
| Samantha Roberts | Emakumezkoen 50 metro libreak | 27.63 | 54 | Ez zen sailkatu | Ez zen sailkatu | Ez zen sailkatu | Ez zen sailkatu |

## Kanpo estekak

* Datuak: Q42913547
* Multimedia: Antigua and Barbuda at the 2020 Summer Olympics / Q42913547
# Antigua (argipena)

Antigua izen bereko toki asko izan daiteke:

## Gipuzkoa

* Antigua: Donostiako auzoa.
* Antigua: Zumarragako baseliza.

## Antigua eta Barbuda

* Antigua: Antigua eta Barbuda herrialdeko uhartea.

## Espainia

* Antigua: Las Palmasko udalerria.
* Antigua: Leongo probintziako udalerria.
* La Antigua: Meridako auzoa.

## Guatemala

* Antigua: Guatemalako hiria.

## Mexiko

* La Antigua: Veracruz estatuko udalerria.
# Antigua (uhartea)

    Artikulu hau Karibeko uharteari buruzkoa da; beste esanahietarako, ikus «Antigua (argipena)».
Antigua Karibe itsasoan dagoen uhartea da, Antigua eta Barbuda herrialdean. 68.000 biztanle ditu eta hauetatik 24.000 St. John's hiriburuan bizi dira. Uharteak 280 km² azalera du eta oso laua da.
Antiguako hiri nagusiak St John's, Falmouth eta Parham dira.

## Historia

Uhartean K.a. 2400 urte inguru siboney tribua bizi zen. 1493an Kristobal Kolonek uhartea aurkitu eta Sevillako Santa María la Antigua elizaren izena jarri zion. Antiguak 1632 arte ez zuen biztanlerik britainiarrek uhartea kolonizatu arte. 1981ean Antigua eta Barbudak independentzia lortu zuen.

## Geografia

* Azalera: 280 km²
* Koordenatuak: 17°03′N 61°48′W
* Hiriburua: St. John's (24.000 biztanle)
* Klima: tropikala.

## Erreferentziak

* ↑ Euskaltzaindia. (2012-05-25). 170. araua: Amerikako toponimia. .

## Kanpo estekak

* Datuak: Q316390
* Multimedia: Antigua / Q316390
# Antiguako Ama eliza

Antiguako Ama Ondarroan dagoen baseliza bat da.

## Historia

Sorrerako urtea ezezaguna da, baina XVI. mendearen aurretik egina zegoela pentsatzekoa da. Garai batean gotortua zegoela uste da.

## Galeria

* Erretaula
* Ataria
* Herritik ikusita

## Erreferentziak

* ↑ Zubikarai, Agustin. (1993). Ondarroa, kondaira 1900 arte. , 401 or..

## Kanpo estekak

* Datuak: Q97463828
* Multimedia: Hermitage of Virgen de la Antigua, Ondarroa / Q97463828
# Antigua (León)

Antigua (leonesez) edo La Antigua (gaztelaniaz) Leongo Herriko udalerri bat da, Leongo probintzian kokatuta. Páramo Leonés eskualdean dago, itsas mailatik 754 m metrora, eta km²-ko azalera hartzen du.
2009ko urtarrilaren 1eko erroldaren arabera 504 biztanle zituen eta 2023 urteko erroldaren arabera 331 biztanle zituen.

## Ikus, gainera

* Leóngo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q26447
* Multimedia: La Antigua, León / Q26447
# Antiguako Ama estropada

Antiguako Ama estropada ekainean Ondarroan urtero jokatzen den bandera da. Ligetatik kanpo dagoen estropada da eta elkarteek denboraldi-aurreko proba gisa erabiltzen dute.
2020an ez zen jokatu COVID-19 pandemia zela eta.

## Palmaresa
### Gizonezkoen Bandera

| Urtea | Irabazlea | Bigarrena | Hirugarrena |
| 2012 | Kaiku | Portugalete | Zierbena |
| 2013 | Lekittarra | Zierbena | Santurtzi |
| 2014 | Urdaibai | Orio | Zierbena |
| 2015 | Kaiku | Zumaia | Ondarroa |
| 2016 | Urdaibai | Portugalete | San Juan |
| 2017 | Orio | Urdaibai | Kaiku |
| 2018 | Ondarroa | Urdaibai | Donostiarra |
| 2019 | Donostiarra | Ondarroa | Orio |
| 2020 | ez zen jokatu | | |
| 2021 | Zierbena | Ondarroa | Urdaibai |

### Garaipenak

| Taldea | Garaipenak | Urteak |
| Kaiku | 2 | 2012, 2015 |
| Urdaibai | 2 | 2014, 2016 |
| Lekittarra | 1 | 2013 |
| Orio | 1 | 2017 |
| Ondarroa | 1 | 2018 |
| Donostiarra | 1 | 2019 |
| Zierbena | 1 | 2021 |

### Emakumezkoen Bandera

| Urtea | Irabazlea | Bigarrena | Hirugarrena |
| 2012 | ez zen jokatu |
| 2013 | Zumaia | Hibaika | Orio |
| 2014 | Hibaika | Orio | Zumaia |
| 2015- 2016 | ez ziren jokatu |
| 2017 | San Juan | Arraun Lagunak | Deustu |
| 2018 | San Juan | Arraun Lagunak | Deustu |
| 2019 | Orio | Tolosaldea | Arraun Lagunak |
| 2020 | ez zen jokatu | | |
| 2021 | Deustu | Zumaia | Hibaika |

### Garaipenak

| Taldea | Garaipenak | Urteak |
| San Juan | 2 | 2017, 2018 |
| Zumaia | 1 | 2013 |
| Hibaika | 1 | 2014 |
| Orio | 1 | 2019 |
| Deustu | 1 | 2021 |

## Kanpo estekak

* Datuak: Q20492468
# Antiguako San Juanak

Antiguako San Juan jaiak ekainaren 10etik 23ra ospatzen dira. Jai hauek nahiz eta luzeak izan ez dira jardueraz betetako egunak izaten eta 10etik 23ra hainbat egunetan ez da ezer antolatzen. Jaiegun garrantzitsuena 23a da, beste hainbat auzotan bezala San Juan gaua ospatzeko sutea egiten baita eta egunean zehar buruhandiak, kantu-jirak eta abar egon ohi baitira. Jai hau udararen hasiera ospatzeko sortua izan da Juan el Bautista sermolariaren oroimenean. Antzina, suteak egitearen helburua eguzkiari indar handiagoa ematearena zen, egunak mozten hasten baitzen. Antiguako San Juan jaien ohiko egitaraua:
* Kantu-jirak
* Sokatira
* Bazkari herrikoia Txantxarreka gaztetxean
* Pirritx eta Porrotxen ikuskizuna
* Eletrotaldea eta DJak
* Buruhandi eta trikitilariak
* San Juan koroak
* San Juan sua Gaskonia plazan: koroak, konjurua, soka dantza herrikoia eta lore sortaren banaketa.

## Kanpo estekak

* Datuak: Q61364814
# Antiguako autobus lineak

Antiguako autobus lineak Donostiako Antigua auzoko autobus lineak jasotzen ditu. Gehiago badiren arren, garrantzitsuenak Donostiako Tranbia Konpainiarenak (dBus, DonostiBus) dira.

### Autobus lineak
#### Mendebaldeko ibilbideak

* 05 Benta Berri: Errotaburu - Zuatzu* / Boulevard
| 05 | Astegunetan | Larunbatetan | Jaiegunetan |
| Ordutegia | 07:09-00:00 | 06:27-00:00 | 07:20-00:00 |
| Maiztasuna | 6-8min | 7-17min | 8-20min |
* 16 Igeldo: Igeldo kanpalekua - Gipuzkoa plaza
| 16 | Astegunetan | Larunbatetan | Jaiegunetan |
| Ordutegia | 07:05-00:00 | 07:05-00:00 | 08:35-00:00 |
| Maiztasuna | 30min | 30min | 30min |
* 18 Seminarioa: Avanco - Gipuzkoa plaza
| 18 | Astegunetan | Larunbatetan | Jaiegunetan |
| Ordutegia | 07:15-23:18 | 07:15-23:50 | 09:10-23:18 |
| Maiztasuna | 15min | 20min | 20min |
* 25 Benta Berri - Añorga: Errekalde - Boulevard
| 25 | Astegunetan | Larunbatetan | Jaiegunetan |
| Ordutegia | 06:17-00:00 | 07:05-00:00 | 08:55-00:00 |
| Maiztasuna | 20min | 30min | 30min |
* 45 Renfe-Bus Geltokiak - Antiguo - Aiete: Renfe-Bus Geltokiak - Etxadi
| 45 | Astegunetan | Larunbatetan | Jaiegunetan |
| Ordutegia | 06:25-22:25 | 07:25-22:25 | 08:25-22:25 |
| Maiztasuna | 30min | 30min | 30min |

#### Tarteko ibilbideak

* 24 Altza - Gros - Antiguo - Intxaurrondo: Larratxo - Pio XII - Zumalakarregi
| 24 | Astegunetan | Larunbatetan | Jaiegunetan |
| Ordutegia | 07:15-21:00 | 07:15-20:00 | 10:15-20:00 |
| Maiztasuna | 30min | 30min | 90min |
* 27 Altza - Intxaurrondo - Antiguo - Gros: Larratxo - Zarategi - Pio XII - Unibertsitatea
| 27 | Astegunetan | Larunbatetan | Jaiegunetan |
| Ordutegia | 07:18-21:15 | 07:30-19:45 | 09:30-19:45 |
| Maiztasuna | 30min | 30min | 90min |
* 33 Larratxo - Intxaurrondo - Antiguo - Berio: Igara* - Ibaeta - Larratxo
| 33 | Astegunetan | Larunbatetan | Jaiegunetan |
| Ordutegia | 07:00-22:30 | 07:15-22:30 | 09:45-22:30 |
| Maiztasuna | 20min | 30min | 30min |
* 35 Arriola - Antiguo - Aiete - Ospitaleak: Ospitaleak - Arriola
| 35 | Astegunetan | Larunbatetan | Jaiegunetan |
| Ordutegia | 07:30-22:05 | 08:30-22:05 | 10:30-22:05 |
| Maiztasuna | 60min | 60min | 60min |
* 40 Gros - Antiguo - Igara: Igara - Ategorrieta
| 40 | Astegunetan | Larunbatetan | Jaiegunetan |
| Ordutegia | 07:00-22:30 | L33 | L33 |
| Maiztasuna | 30min | L33 | L33 |

#### Gaueko zerbitzuak

* B1 Benta Berri - Berio - Añorga: Errekalde - Boulevard
| B1 | Ostiral eta jaiegun bezperatan | Larunbatetan |
| Ordutegia | 00:30-03:00 | 00:30-04:00 |
| Maiztasuna | 30min | 30min |
* B8 Miraconcha - Benta Berri - Seminario: Avanco - Boulevard
| B8 | Ostiral eta jaiegun bezperatan | Larunbatetan |
| Ordutegia | 00:05-02:30 | 00:15-03:45 |
| Maiztasuna | 25min | 25min |

## Kanpo estekak

* Datuak: Q61364813
# Astrabudua

Astrabudua Bizkaiako Erandio udalerriko mendebaldean dagoen auzo bat da. 10.000tik gora biztanlerekin Erandioko auzorik jendetsuena da eta berezko herri izaera duena. Bilbo Handiko eskualdean dago, eta XX. mendean Bilboko udalerrian kokatuta zegoen.
Bilboko itsasadarraren ertzean kokatuta, Bizkaiko Labe Garaiei esker XX. mendean demografikoki asko hazi zen.

## Mugakideak

Iparraldean Leioa udalerria, hegoaldean Altzaga, mendebaldean Sestao udalerria (itsasadarraren bestaldean) eta ekialdean Erandio Goikoa mugakide ditu.

## Demografia eta biztanleria

| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 10.164 | 10.092 | 10.102 | 10.173 | 10.275 | 10.415 | 10.559 | 10.557 | 10.545 | 10.654 |
| 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 10.555 | 10.485 | 10.469 | 10.474 | 10.391 | 10.290 | 10.239 | 10.125 | 10.139 | 10.149 |

## Klima

Klima bizkaitar tipikoa da, uda leunekin, negu luzearekin eta udazken onarekin, bertako klima ozeanikoa dela eta. Urteko batez besteko tenperatura 14ºC -koa da, 8ºC-ko urteko minimoaren eta 18ºC-ko maximoaren artean. Haize nagusiak ez dira osagaikoak, eta prezipitazioak urtean batez beste 1211,4mm-ra iristen dira.

## Garraiobideak

* Bilboko Metroak auzo honetan Astrabuduako geltokia du.
* Bizkaibusek ere bere geltokia du.
* Erandiobusak ere bere geltokia du.

## Kultura

1996ko datuen arabera, Astrabudua gaur egun Erandioko auzo nagusiki erdaldunen artean dago, euskal hiztunen portzentaia %13.5ekoa dela. Auzoko Bigarren Hezkuntzaren Institutuan ikasleen erdiak baino gehiagok A ereduan ikasten zuten, gainontzeko guztiek B ereduan.
Udan, abuztuaren 10ean, San Lorentzo jaiak ospatzen dituzte astrabuduarrek.

## Hezkuntza
### Lehen hezkuntzako ikastetxeak

Haur eta lehen hezkuntzako ikastetxe bakarra dago Astrabudua auzoan, Ignacio Aldekoa ikastetxe publikoa.

### Bigarren mailako ikastetxeak

Bigarren hezkuntzako ikastetxeei dagokienez ere, ikastetxe bakarra dago, Astrabudua BHI institutu publikoa.

## Kirol elkarteak

* Astrabuduko F.T.
* Aizburua Beteranoen Arraunketa Kluba

## Kanpo estekak

* (Gaztelaniaz) Astrabuduko webgune ez ofiziala
* Datuak: Q12254331
* Multimedia: Astrabudua / Q12254331
# Astragalo (arkitektura)

Astragalo, (astragalo latineraz, eta hau grezieraraz astragalus hitzetik eratorria) zirkuluerdi sekzioa duen apaingarri bat da eta kapitela eta fustea banatzen ditu.

## Erreferentziak

* ↑ Lajo, Rosina.. (D.L. 1990). Léxico de arte. Akal ISBN 8476004931. PMC 433836330. (Noiz kontsultatua: 2019-04-12).

## Kanpo estekak

* Datuak: Q1263742
* Multimedia: Astragal / Q1263742
# Astrainen balsa

Astrainen balsa (gaztelaniaz Vals de Astráin) Miguel Astrain iruindar musikagileak konposatutako bals doinu bat da.
Urtero Iruñeko Sanferminetan Riau-riau ekitaldian La Pamplonesa bandak jo eta bertaratutako jendeak abestu ohi du. Horretaz gain, urtean zehar Nafarroa eta bereziki Iruñeako jai giroko ekitaldi edo ospakizun askotan abestu ohi den doinua da.

## Hitzak

| Gaztelaniaz A las cuatro el 6 de Julio, Pamplona gozando va pasando calles y plazas, las Vísperas a cantar al glorioso San Fermín, patrón de esta gran capital que los pamplonicas aman, con cariño sin igual. Delante van, chiquillos mil con miedo atroz, diciendo ¡Aquí! un cabezón viene detrás dando vergazos y haciendo chillar ¡Riau-Riau! Después vienen los muchachos, en un montón fraternal empujando a los gigantes, con alegría sin par porque llegaron las fiestas, de esta gloriosa ciudad que son en el mundo entero, unas fiestas sin igual. ¡Riau-Riau! | Euskaraz Lauetan uztailaren 6an, Iruñea gozatuz badoa kale eta plazak igaroz, Bezperak abestera San Fermin loriatsuari, hiri handi honen zaindari iruindarrek maitea, maitasun paregabez. Aurrean badoaz, milaka mutiko beldur izugarriz, esanez, honat! atzetik buruhandia badator kolpeak emanez eta ohiukaraziz Riau-Riau! Ondoren mutilak badatoz, anaitasunez ugari erraldoiei bultzaka, alaitasun paregabez hiri loriotsu honetako, festak iritsi baidira mundu osoan baidira, festa paregabeak. Riau-Riau! |

## Kanpo estekak

* Astrainen balsa doinua La Pamplonesa bandak joa
* Astrainen balsa 2015eko Sanferminen agurran Iruñeko Peñek zezen plazan abestua (Gaztelaniaz)
* Datuak: Q25477105
# Astrafobia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Astrafobia edo astrapofobia (latinetik astrum, "argizagi", eta grekeratik —φοβία, "beldurra" hitzetatik dator), tximista, trumoi edota ekaitzei beldurra da. Fobia hau beste izen batzuez ere ezaguna da: brontofobia, zeraunofobia edo tonitrofobia.
Sintomak ikara, arnasteko zailtasunak, bihotz-taupada bizkorrak, izerdia eta goragalea izan daitezke.

## Kanpo estekak

* (Gaztelaniaz) Fobiak, beldur kontrolaezinak
* Datuak: Q2000742